Predvianočný koncert

Rozhodol som sa napísať niečo k predvianočnému koncertu,na ktorom boli žiaci našej školy pred Vianocami. Koncert bol zameraný na tému medziľudských vzťahov.

Na koncerte spievala len jedna skupina a jej hlavný spevák bol zároveň aj moderátor. Skupina spievala pesničky, v ktorých upozorňovala na zvyšujúci sa stres, zlosť a hádky medzi ľuďmi. Tieto negatívne javy zvykneme pripisovať dnešnej uponáhľanej dobe.

Z koncertu malo vyplynúť asi poučenie, že človek by sa mal viac venovať priateľom a rodine ako práci, peniazom a sedením za telkou či pred počítačom.

/Roman Ušák, III. MP/